**BESZÁMOLÓ**

**az ŐRSÉG HATÁROK NÉLKÜL EGYESÜLET**

**2017. január 1. – március 31. időszak tevékenységéről**

1. **Kérjük, mutassa be a negyedévben a HFS megvalósításával kapcsolatos tevékenységeket! (minimum 3000 – maximum 6000 karakter)**
	1. **Helyi felhívás tervezetek egyeztetési folyamata, időpontjai.**

Az Őrség Határok Nélkül Egyesület még 2016. év végi elnökségi ülésen határozott a Helyi Fejlesztési Stratégiában szereplő intézkedések helyi felhívási tervezetben való kidolgozásáról. 2016. évben a HFS 1. sz. intézkedése „Helyi termék és kapcsolódó szolgáltatás fejlesztés” került kidolgozásra. Tekintettel azonban a VP6-6.4.1.-16-os intézkedés várható módosítása miatt tárgyalását az elnökség elhalasztotta.

Az Egyesület 2017. január 31-én részt vett a Nyugat-Dunántúli LEADER helyi akciócsoportok régiós értekezletén Bögötén. A régiós értekezlet keretében helyi felhívás tervezői műhelymunka is volt. Az értekezletet szervező helyi akciócsoport felkérésre alapján Egyesületünk által teljes körűen kidolgozott turisztikai célú helyi pályázati felhívását mutatta be Györkéné Bognár Barbara munkaszervezet vezető ppt előadás keretében, amely a tervezést segítve mintaként megküldésre került valamennyi nyugat-dunántúli LEADER HACS számára.

Az Egyesület elnöksége és Tervezői Csoportja 2017. március 27-ei elnökség ülés keretében részletesen tárgyalta a Helyi Fejlesztési Stratégia 2. sz. intézkedés „Térségi turisztikai attrakciófejlesztés”, 3. sz. intézkedés „Élhető Vidékért” helyi felhívás tervezetbe foglalt munkaanyagát. A helyi felhívás tervezetek kapcsán megállapításra kerültek a tartalmi és értékelési szempontrendszerek, kiválasztási kritériumok, általános alapelvek kerültek pontosításra, illetve egyes intézkedések kerültek alábontásra hozzájuk kapcsolódó, intézkedésen belüli forrásallokáció megállapításával. A párhuzamosan zajló HFS felülvizsgálat nagymértékben befolyásolta az intézkedéseket, mivel a determináció lekövetése miatt az egyes intézkedésekre jutó forrás jelentős mértékben lecsökkent. Az elnökség és tervezői csoportok által javasolt, az egyes intézkedéseket érintő módosítások a stratégiában is lekövetésre kerültek, amelyek jóváhagyásra megküldésre kerültek az Irányító Hatóság számára 2017. március 28-án. Meghatározásra kerültek továbbá a csatolandó mellékletek köre is. Az Egyesület elnöksége a helyi felhívások Irányító Hatóság részére történő beküldési határidejét is meghatározta 2017. április 30-ai dátummal az egyesület tagjai körében tartott társadalmi egyeztetést követően. Ezzel párhuzamosan a Vas megyei LEADER helyi akciócsoportok a rendszeresen megtartásra kerülő Vas megyei Vidéki Műhely keretében tervezői műhelynapot tartottak 2017. március 22-én Szombathelyen, amelyen Egyesületünk munkaszervezete is részt vett. A tervezői műhelynap keretében egy-egy HACS Helyi fejlesztési stratégiájában szereplő intézkedése került kidolgozásra mintaként helyi pályázati felhívás szintjén ezzel segítve a tervezést.

* 1. **Helyi felhívás megjelenésének időpontjai, a helyi támogatási kérelmek benyújtási és ellenőrzési, valamint értékelési szakaszaiban végzett tevékenységek bemutatása.**

*Nem releváns a beszámolási időszakban*

* 1. **A HFS fejlesztési források felhasználásának nyomon követésével kapcsolatos információk.**

Az Őrség Határok Nélkül Egyesület Helyi Fejlesztési Stratégiájában szereplő fejlesztési forrásainak felhasználása 2017. I. negyedévében nem kezdődött meg. A HFS fejlesztési források kapcsán az Egyesület elnöksége a 2017. március 27-én tartott elnökségi ülés során az Irányító Hatóság iránymutatásai alapján felülvizsgálata a 2014-2020-as időszak Helyi Fejlesztési Stratégiáját. A HFS módosítás elsődleges oka a determináció lekövetése az egyes intézkedések kapcsán, új forrásallokálás megállapítása a fejlesztési és a működési és animációs források tekintetében is. Vállalt indikátorok felülvizsgálata, az egyes intézkedések tartamának vizsgálata a lecsökkentett fejlesztési források függvényében.

* 1. **A helyi felhívásokkal kapcsolatos rendezvények bemutatása**

Az Őrség Határok Nélkül Egyesület a helyi felhívásokkal kapcsolatos rendezvényt nem tartott az érintett beszámolási időszakban.

* 1. **Egyéb**

Egyesületünk elnöke a helyi médiák (Rábavidék, Vas Népe, Őri Hírek) részére folyamatosan tájékoztatást nyújtott a LEADER program aktualitásairól, várható kiírásokról.

1. **Kérjük, mutassa be a negyedévben a működési és animációs feladatokkal kapcsolatos tevékenységeket! (minimum 3000 – maximum 6000 karakter)**
	1. **A helyi szereplők animálási vagy egyéb célú képzése**

 Az Őrség Határok Nélkül Egyesület 2017. I. negyedévében helyi szereplők számára animálási vagy egyéb képzési célú eseményt nem tartott. A helyi szereplők animálási vagy egyéb célú képzését a helyi felhívási időszakban kíván szervezni a potenciális pályázói kör számára. (pl. LEADER szakmai műhelymunka szervezése)

* 1. **A helyi tájékoztató rendezvények tartása**

2017. I. negyedévében az Őrség Határok Nélkül Egyesület helyi tájékoztató rendezvényt nem tartott.

* 1. **A HACS működésével kapcsolatos aktualitások, változások bemutatása**

Az Őrség Határok Nélkül Egyesület tisztségviselőiben, munkaszervezetében, szolgáltatást nyújtó külső cégek tekintetében a beszámolási időszak (2017. I. negyedév) alatt változás nem történt.

*Bankgarancia, előleg igénylés, bankváltás*

Az Egyesület a 2016. júniusától felmerült kiadásait - központi forrás hiányában - saját forrásból finanszírozta, hitel, kölcsön igénybevétele nélkül. 2017. januárjában a Vas megyei LEADER helyi akciócsoportok képviselői felkeresték a Rajka és Vidéke Takarékszövetkezet központját 2017. január 10-én Mosonmagyaróváron, ahol bankgarancia igénylés elindítására került sor az Egyesület által.

(Megjegyzés: A régióban egyedüliként a Rajka és Vidéke Takarékszövetkezet biztosította az előleghez szükséges bankgarancia nyújtását ingatlan fedezet hiányában.) A bankgarancia és kapcsolódó szerződéseinek aláírására 2017. február 27-én Sopronban került sor. A bankgaranciát és kapcsolódó dokumentumait szükséges volt közjegyző által egyoldalú kötelezettségvállaló nyilatkozatba foglalni, amelyre 2017. február 27-én került sor Körmenden.

(*Kapcsolódó költségek:*

* 2017. január 10.-i találkozó: utazási költségtérítés;
* 2017. február 27: utazási költségtérítés, közjegyzői díj
* Bankgaranciához kapcsolódóan: aláírási címpéldány, éves bankgarancia díj, hitelbírálati díj, hitel előkészítési díj, zálogjog bejegyzési díja összesen:

Ezzel párhuzamosan bankváltásra került sor, a korábbi Savaria Takarékszövetkezetnél vezetett számlaszám megszüntetésre került 2017 márciusában és számlavezető pénzintézete az Egyesületnek a Rajka és Vidéke Takarékszövetkezet lett. A változás bejelentésre került a MÁK felé is.

Az Egyesület 2017. március 3-án nyújtotta be előlegigénylést, amelynek feldolgozása és kifizetése még március hónapban megtörtént.

*Egyéb HACS tevékenységek:*

* Az Egyesület folyamatos ügyfélfogadást biztosított munkaszervezeti irodájában heti 5 napon keresztül, heti 40 órában, amely során az általános tájékoztatás mellett projektgenerálásban, támogatási kérelmek összeállításában segítette az ügyfeleket. Az elérhető pályázati lehetőségekről az egyesület tagságát rendszeresen emailben tájékoztatta.
* 2017. március 27-én elnökségi ülést tartott, amelynek keretében a 2014-2020-as Helyi Fejlesztési Stratégia módosításának megtárgyalására, módosítási javaslatok elfogadására, LEADER intézkedésekből készített helyi felhívások megtárgyalására került sor.
* Az Egyesület honlapot működtet ([www.orsegleader.hu](http://www.orsegleader.hu)), amely folyamatosan frissítésre, aktualizálásra kerül a VP, más egyéb OP, a LEADER helyi akciócsoporttal, valamint egyéb a térséggel kapcsolatos hírekkel.
	1. **Az iroda és a munkaszervezet fenntartásával kapcsolatos kötelezettségek teljesítése, különös tekintettel a TO-ban szereplő indikátoroknak megfelelően. Az irodára és/vagy a munkaszervezetre vonatkozóan a beszámolási időszakban bekövetkezett változások**.

2.4.1. A munkaszervezet fenntartásával kapcsolatos kötelezettségek teljesítése:

Az Egyesület munkaszervezetében változás nem történt, a 2017. január 1.- március 31. közötti időszakban a munkaszervezet állományi létszáma 2 fő főállású dolgozó. A munkaszervezet vezető főállású, heti 40 órában foglalkoztatott, főiskolai (közgazdász) végzettséggel rendelkezik. A pénzügyi-ügyviteli feladatokat ellátó munkatárs szintén főállású, heti 40 órában került foglalkoztatásra, középfokú végzettséggel rendelkezik. Az érintett beszámolási időszakban új munkavállaló felvételére nem került sor. A munkaszerződések esetében változás történt. Mindkét munkavállaló esetében a béremelésre került sor, illetve a 2016. évben szüneteltetett cafeteria ismét beépítésre került a személyi jellegű juttatások körébe. A munkaszervezet egyik munkavállalója részére munkába járás költségtérítése került megállapításra költözés miatt.

 Munkaköri leírást érintő változás nem történt. Az Egyesület elnöke a közgyűlés döntése értelmében továbbra is tiszteletdíjban részesül.

*Kapcsolódó költségek*: munkabér és járulékai, készpénz cafeteria, munkába járás, elnök tisztelet díja

2.4.2. Az iroda fenntartásával kapcsolatos kötelezettségek teljesítése:

Az Őrség Határok Nélkül Egyesület munkaszervezeti irodájának címe nem változott, a 2017. január 1.- március 31. közötti időszakban az iroda a 9941 Őriszentpéter, Városszer 23. cím alatt érhető el. A 2014-2020-as LEADER működési források elérhetősége, valamint a LEADER pályáztatás végrehajtása kapcsán a közeljövőben tervezett munkaerő bővítés miatt egy kisebb ügyfélfogadási/tárgyaló helyiséggel (19 m2), valamint egy vizesblokkal (8,4 m2) bővült az iroda mérete, 28 m2-ről 55,4 m2-re. Az iroda vezetékes telefonnal, internettel, mobiltelefonnal, számítástechnikai eszközökkel ellátott, 2 db munkaállomással ellátott.

Kapcsolódó költségek:

Irodafenntartás esetében: bérleti díj

* 1. **Egyéb**

Az Őrség Határok Nélkül Egyesület 2017. negyedévében az alábbi, egyéb kategóriájú tevékenységek megvalósítását látta el, megvalósításában vett részt:

* Folyamatos kapcsolatot tartott az MNVH, Széchenyi Programiroda (SZIP) helyi illetékes munkatársaival fogadóórák keretében, személyes konzultációk alkalmával. A SZIP által szervezett fórumon való részvétel 2017. március 22-én Őriszentpéteren.
* 2017. január 31-én részt vett a Nyugat-Dunántúli HACS-ok régiós értekezletén Bögötén (Kapcsolódó költség: értekezlet keretében biztosított vendéglátás költsége – ételszolgáltatás)
* 2017. március 7-én részt vettünk a Kecskeméten tartandó országos Leader konferencián. (Kapcsolódó költség: utazási költségtérítés)

* A Vas megyei LEADER helyi akciócsoportok által működtetett és szervezet Vas Megyei Vidéki Műhely szakmai értekezletén, műhelymunkáján 2017. március 22-én, amelynek keretében LEADER pályázati felhívásokat dolgoztunk ki közösen. (Kapcsolódó költség: utazási költségtérítés)
* Az Egyesület együttműködő partnerként részt vett a térségi jelentőségű, EFOP 1.5.3.-16 Humán szolgáltatások fejlesztése az Őrségben” című projekt kidolgozásában. Pozitív elbírálás esetén az együttműködés szerint feladata lesz a helyi közösségek társadalmi szerepének erősítése; közösségfejlesztéshez, közösségépítéshez kapcsolódó tevékenységek ellátása.

* Az egyesület honlapján „Helyi termékek, termelők” menüpont alatt adatbázist alakított ki az egyesület, ahol az akciócsoport területén működő helyi termelőket, termékeket, piacokat kerülnek összegyűjtésre, bemutatásra. Az adatbázis kapcsolódik a HFS-ben célként megjelölt helyi termékfejlesztés célkitűzéshez. Az adatbázist folyamatosan frissítjük.
* Az Egyesület együttműködési szándéknyilatkozatot írt alá 2017. március 24-én a „Dél Vas megyei Foglalkoztatási Paktum szervezettel, amelynek keretében segítjük a Paktum munkáját mint szervezeti tag. Az együttműködési megállapodás aláírása 2017. március 24-én került sor Vasváron, amelyen egyesületünket Őr Zoltán elnök Úr képviselte.

**3. Amennyiben a beszámolóban szereplő időszak során rendezvény került megtartásra, minimum 3000 – maximum 6000 karakter terjedelmű szakmai összefoglaló, jelenléti ív, valamint minimum 1 darab – maximum 5 darab fotó csatolása szükséges.**

Kelt.: Őriszentpéter, 2017. április 12.

Készítette: Györkéné Bognár Barbara

 munkaszervezet vezető

……………………….

Őr Zoltán

Őrség Határok Nélkül Egyesület

elnöke